રઘુરામ રાજનની વિદાય સુનિશ્ચિત થઈ ગઈ ત્યારે આ પદ માટે તેમના જેવા લાયક અને નિષ્ણાત કોઈ નહીં મળે એવી દલીલ સાથે સરકારની ટીકા અને રાજનનાં પ્રશસ્તિગાન કરનારાઓએ હવે સ્વીકારવી પડે એવી હકીકત એ છે કે ઉર્જિત રાજનની નિકટની વ્યક્તિ છે. બંનેએ આંતરરાષ્ટ્રીય નાણાભંડોળ (આઈએમએફ)માં સાથે કામ કર્યું છે. મોંઘવારીને ટાર્ગેટ કરવાની રઘુરામ રાજનની નીતિમાં ઉર્જિતનો જ હાથ રહ્યો છે. તેઓ ઇકોનોમિક પૉલિસી રિસર્ચ, ડિપોઝિટ ઇન્સ્યોરન્સ, આરટીઆઈ જેવી બાબતોમાં આરબીઆઈનું નેતૃત્વ કરતાં રહ્યા છે. જાન્યુઆરી ૨૦૧૩માં તેઓ રિઝર્વ બેંકના ડેપ્યુટી ગવર્નરપદે નિયુક્ત થયા હતા અને જાન્યુઆરી ૨૦૧૬માં તેમને એક્સટેન્શન અપાયું હતું.